CELEX: 32021D0792
Language: fi
Date: 2021-05-06 00:00:00
Title: Neuvoston päätös (EU) 2021/792, annettu 6 päivänä toukokuuta 2021, Euroopan unionin ja sen jäsenvaltioiden sekä Chilen tasavallan välisellä luonnonmukaisesti tuotettujen tuotteiden kauppaa koskevalla sopimuksella perustetussa luonnonmukaisia tuotteita käsittelevässä sekakomiteassa Euroopan unionin puolesta otettavasta kannasta luonnonmukaisia tuotteita käsittelevän sekakomitean työjärjestyksen hyväksymiseen

17.5.2021   
               
               
                  FI
               
               
                  Euroopan unionin virallinen lehti
               
               
                  L 171/4
               
            
         NEUVOSTON PÄÄTÖS (EU) 2021/792,
         annettu 6 päivänä toukokuuta 2021,
         Euroopan unionin ja sen jäsenvaltioiden sekä Chilen tasavallan välisellä luonnonmukaisesti tuotettujen tuotteiden kauppaa koskevalla sopimuksella perustetussa luonnonmukaisia tuotteita käsittelevässä sekakomiteassa Euroopan unionin puolesta otettavasta kannasta luonnonmukaisia tuotteita käsittelevän sekakomitean työjärjestyksen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki Euroopan unionin ja Chilen tasavallan välisen luonnonmukaisesti tuotettujen tuotteiden kauppaa koskevan sopimuksen, jäljempänä ’sopimus’, neuvoston päätöksellä (EU) 2017/2307 (1), ja sopimus tuli voimaan 1 päivänä tammikuuta 2018.
                  
               
                     (2)
                  
                  
                     Sopimuksen 8 artiklalla perustetaan luonnonmukaisia tuotteita käsittelevä sekakomitea, jäljempänä ’sekakomitea’, jonka tehtävänä on hallinnoida sopimusta ja tehdä sopimuksen täytäntöönpanoa ja toimivuutta varten tarvittavia päätöksiä. Kyseisen artiklan 5 kohdan mukaan sekakomitea vahvistaa oman työjärjestyksensä.
                  
               
                     (3)
                  
                  
                     On aiheellista määrittää sekakomiteassa Euroopan unionin puolesta otettava kanta sekakomitean työryhmän työjärjestykseen, koska työjärjestyksestä tulee unionia sitova.
                  
               
                     (4)
                  
                  
                     Sekakomiteassa unionin puolesta otettavan kannan olisi perustuttava sekakomitean päätösluonnokseen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Euroopan unionin ja Chilen tasavallan välisellä luonnonmukaisesti tuotettujen tuotteiden kaupasta tehdyllä sopimuksella perustetussa luonnonmukaisesti tuotettuja tuotteita käsittelevässä sekakomiteassa unionin puolesta otettava kanta sekakomitean työjärjestyksen hyväksymiseen perustuu luonnonmukaisia tuotteita käsittelevän sekakomitean päätösluonnokseen (2).
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 6 päivänä toukokuuta 2021.
            
               
                  Neuvoston puolesta
               
               
                  Puheenjohtaja
               
               J. BORRELL FONTELLES
            
         
         
            (1)  Neuvoston päätös (EU) 2017/2307, annettu 9 päivänä lokakuuta 2017, Euroopan unionin ja Chilen tasavallan välisen, luonnonmukaisesti tuotettujen tuotteiden kauppaa koskevan sopimuksen tekemisestä (EUVL L 331, 14.12.2017, s. 1).
         
            (2)  Ks. asiakirja ST 7778/21 osoitteessa http://register.consilium.europa.eu.